Κοτόπουλο με πιπεριές και γιαούρτι
Ζουμερές, τραγανές πιπεριές και απολαυστικό γιαούρτι σε ένα καθημερινό φαγητό, έτοιμο σε λίγα λεπτά στο πιάτο μας.
750-800 γρ. φιλέτο στήθος κοτόπουλου, σε κύβους 3 εκ., 2 ξερά κρεμμύδια, σε φέτες, 2 πιπεριές Φλωρίνης, σε λωρίδες, 2 κίτρινες πιπεριές, σε λωρίδες, 1 κουτ. σούπας μουστάρδα, 100 ml λευκό ξηρό κρασί, 1 κουτ. σούπας μαϊντανός, ψιλοκομμένος, 200 γρ. στραγγιστό γιαούρτι αγελάδος, 80 ml ελαιόλαδο, αλάτι, φρεσκοτριμμένο πιπέρι
Σε μια κατσαρόλα σοτάρουμε το κοτόπουλο στο ελαιόλαδο, σε μέτρια φωτιά για 3-4 λεπτά, μέχρι να ροδίσει. Προσθέτουμε τα κρεμμύδια, τις πιπεριές και τη μουστάρδα και σοτάρουμε για άλλα 3-4 λεπτά.Ρίχνουμε το κρασί και αφήνουμε 2-3 λεπτά, να εξατμιστεί το αλκοόλ.Προσθέτουμε 400 ml νερό, αλατοπιπερώνουμε και μαγειρεύουμε για 20 λεπτά ή μέχρι να μαλακώσει το κοτόπουλο και να σωθούν τα υγρά.Αποσύρουμε, αφήνουμε για λίγο να κρυώσει και προσθέτουμε τον μαϊντανό και το γιαούρτι.Ανακατεύουμε και σερβίρουμε με ρύζι ή κουσκούς.
Γιαούρτι,Κοτόπουλο,Πιπεριές